Foto: CGTN Shanghaydagi tarixiy bino savdo markazi qurilishi uchun joy bo‘shatish maqsadida 54 metrga surilib, deyarli 90 gradusga burib qo‘yildi. 100 yilcha avval qurilgan 3 qavatli bino deyarli 2 hafta davomida maxsus qurilgan relslar bo‘yicha surilgan. Mutaxassislarning ma’lum qilishicha, bunda kompyuter boshqaruviga ega maxsus gidravlik mexanizmlar qo‘llangan. “Biz bir necha bosqichda ishladik, chunki joy kam edi. Natijada bino uning old tomoni tashrif buyuruvchilarga qarab turadigan qilib joylashtirildi”, deb aytgan loyiha rahbari Shena Vey.